Source: https://www.riigiteataja.ee/akt/402082016003
Timestamp: 2019-03-21 20:42:09+00:00
Document Index: 5073904

Matched Legal Cases: ['§ 3', '§ 6', '§ 6', '§ 22', '§ 66', '§ 3', '§ 20', '§ 6', '§ 67']

Kõlleste valla korraldatud jäätmeveo tingimused ja kord – Riigi Teataja
Kõlleste valla korraldatud jäätmeveo tingimused ja kord
Kõlleste valla korraldatud jäätmeveo tingimused ja kord - sisukord
§ 3 Korraldatud jäätmeveo hõlmatud jäätmeliigid
§ 6 Korraldatud jäätmeveo rakendamine
RT IV, 02.08.2016, 3
Vastu võetud 29.07.2016 nr 8
Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 366 ja jäätmeseaduse § 66 lõike 2 ning 4 alusel.
Määrusega kehtestatakse Kõlleste vallas korraldatud jäätmeveoks:
4) korraldatud jäätmeveoks jäätmete vedamise sagedus ja aeg.
(1) Kõlleste vallas moodustatakse üks korraldatud jäätmeveo piirkond, mis hõlmab kogu Kõlleste valla territooriumi.
(2) Kõlleste valla korraldatud jäätmeveo piirkond moodustab koos Valgjärve vallas, Laheda vallas, Kanepi vallas ja Vastse-Kuuste vallas moodustatud korraldatud jäätmeveopiirkondadega ühtse veopiirkonna, millele viiakse läbi jäätmeveo ainuõiguse andmiseks teenuste kontsessioon.
§ 3. Korraldatud jäätmeveo hõlmatud jäätmeliigid
(1) Korraldatud jäätmeveoga hõlmatakse kodumajapidamistes, ettevõtetes ja asutustes tekkinud olmejäätmete kogumine ja vedu vastavalt Keskkonnaministri 14.12.2015.a. määruse nr 70 “Jäätmete liigitamise kord ja jäätmenimistu¹” lisas nimetatud jäätmenimistule.
(2) Korraldatud jäätmeveoga ei ole hõlmatud Kõlleste Vallavolikogu poolt 11.03.2016. a. vastuvõetud määruses nr 7 „ Kanepi, Kõlleste, Laheda, Valgjärve ja Vastse-Kuuste valla ühine jäätmehoolduseeskiri“ § 20 lg 2 nimetatud jäätmed.
(1) Jäätmevaldaja loetakse liitunuks korraldatud jäätmeveoga alates Kõlleste valla haldusterritooriumil korraldatud jäätmeveo hanke võitnud jäätmekäitlusettevõtte korraldatud jäätmeveo jäätmeloa kehtima hakkamisest.
(2) Jäätmevaldaja loetakse liitunuks korraldatud jäätmeveoga elu-või tegevuskohajärgses veopiirkonnas sõltumata sellest, kas ta on sõlminud jäätmeveolepingu hanke korras valitud jäätmevedajaga või ei ole seda teinud.
(3) Kõik korraldatud jäätmeveoga liitunuks loetud jäätmevaldajate ja jäätmekäitlusettevõtete vahel enne konkreetsele jäätmekäitlusettevõttele Kõlleste vallas korraldatud jäätmeveoks ainuõiguse andmist sõlmitud lepingud loetakse alates lõikes 1 toodud ajast automaatselt lõppenuks.
(4) Vallavalitsus võib erandkorras jäätmehoolduseeskirjas määratud tähtajaks lugeda jäätmevaldaja korraldatud jäätmeveoga mitteliitunuks jäätmevaldaja poolt Kõlleste Vallavalitsusele esitatud kirjaliku avalduse alusel.
(5) Korraldatud jäätmeveoga ei pea liituma isikud, kelle jäätmekäitlustegevuse reguleerimiseks on väljastatud Keskkonnaameti poolt jäätme-või keskkonnakompleksluba.
(1) Korraldatud jäätmeveo tühjendussagedus Krootuse küla tiheasustusega aladel on vähemalt iga 4 nädala tagant. Hajaasustusega aladel on tühjendussagedus vähemalt iga 12 nädala tagant.
(3) Jäätmeveo aeg on alates kell 07.00 kuni 22.00.
(4) Käesolevas paragrahvis sätestatud nõudeid võib täpsustada vedaja leidmiseks korraldatava teenuste kontsessiooni hankedokumentides.
§ 6. Korraldatud jäätmeveo rakendamine
(1) Korraldatud jäätmeveo rakendamine algab pärast Kõlleste valla poolt jäätmeseaduse § 67 järgi korraldatud jäätmeveo jäätmevedaja leidmiseks konkursi tulemuste kinnitamist ning jäätmevedajale Keskkonnaameti poolt jäätmeloa väljastamist.
(2) Kõlleste Vallavalitsus teatab korraldatud jäätmeveo rakendamise algusest valla koduleheküljel, valla ajalehes ja kohalikus maakonnalehes “KOIT”.
(1) Tunnistada kehtetuks Kõlleste Vallavolikogu 25.01.2008 määrus nr 2 „Kõlleste valla korraldatud jäätmeveo tingimused ja kord”